Diari Oficial de la Generalitat Valenciana


Sumari del DOGV 5822, del 06-08-2008 (2008/9488)

ORDE de 25 de juliol de 2008, de la Conselleria de Justícia i Administracions Públiques, mitjançant la qual es resol la convocatòria d'ajudes socials de l'any 2006 del personal laboral de l'administració del Consell i dels seus organismes autònoms.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5822

Data del DOGV
:   06-08-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9488


Data del document
:   25-07-2008

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * ajuda social
    * personal contractat
    * funcionari
    * funció pública

ORDE de 25 de juliol de 2008, de la Conselleria de Justícia i Administracions Públiques, mitjançant la qual es resol la convocatòria d'ajudes socials de l'any 2006 del personal laboral de l'administració del Consell i dels seus organismes autònoms. [2008/9488]
L'Orde de 28 de desembre de 2007, de la Conselleria de Justícia i Administracions Públiques, va regular i convocar el Fons d'Ajudes Socials per al personal laboral al servici de l'administració del Consell i dels seus organismes autònoms.
La Comissió del Fons d'Ajudes Socials de 2006 va instruir el procediment d'acord amb els articles 14 i 15 de l'Orde de 28 de desembre de 2007 i va fer pública la situació provisional de les sol·licituds, fet que va obrir un termini de 10 dies hàbils perquè les persones interessades al·legaren el que consideraren oportú.
Resoltes les al·legacions, la Comissió del Fons d'Ajudes Socials va elevar la proposta de resolució en virtut de l'article 16 de l'Orde de 28 de desembre de 2007, en conseqüència, d'acord amb les competències que m'atribuïx l'article 35 k) de la Llei 5/1983, de 30 de desembre, del Consell,
ORDENE
Primer
1. Concedir l'ajuda social al personal que es relaciona en l'annex I, en la quantia total bruta expressada en dita relació.
2. A les quantitats que figuren en l'annex I s'els aplicarà la retenció legalment establida en concepte de retenció a compte de l'Impost sobre la Renda de les Persones Físiques.
3. A les quantitats reconegudes s'els descomptarà, si fa el cas, la quota corresponent de la Seguretat Social.
Segon
La Comissió del Fons d'Ajudes Socials de 2006 remetrà les persones relacionades en l'annex I el document en què es detallen els càlculs efectuats per a obtindre la seua quantia individualitzada.
Tercer
Desestimar les sol·licituds enumerades en l'annex II pels motius que s'hi detallen.
Quart
Que l'ingrés de les quanties que corresponen a cada un dels relacionats en l'annex I s'efectue:
- per al personal que es trobe en situació d'alta en la nòmina del personal al servici de l'administració del Consell, a través del compte bancari que tinga indicat per a l'ingrés periòdic de la seua nòmina.
- per al personal que no es trobe en situació d'alta en la nòmina del personal al servici de l'administració del Consell, en el compte bancari de què haja acreditat ser el titular.
Cinqué
Publicar la present orde en el Diari Oficial de la Comunitat Valenciana.
Sisé
Contra la present cal interposar reclamació prèvia a la jurisdicció social segons el que disposa l'article 125 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i article 69 del Reial Decret Legislatiu 2/1995, de 7 d'abril, pel qual s'aprova el Text Refós de la Llei de Procediment Laboral.
València, 25 de juliol de 2008.- El conseller de Justícia i Administracions Públiques: Fernando de Rosa Torner.